ది గ్రడ్జ్
"ది గ్రడ్జ్" అనేది 2004లో అమెరికన్ ఆంగ్ల భాషలో పునర్నిర్మించిన జపాన్ చిత్రం"" . దీనికి "జు-ఆన్" శ్రేణిలోని తొలి భయానక చిత్రం "జు-ఆన్ 1" మాతృక. ఇది అమెరికా భయానక చలనచిత్ర శ్రేణి "ది గ్రడ్జ్" యొక్క మొదటి భాగం. దీనిని కొలంబియా పిక్చర్స్, సంస్థ 22 అక్టోబరు 2004న ఉత్తర అమెరికాలో విడుదల చేసింది. మాతృక శ్రేణి, దర్శకుడు తకాషి షిమిజు దీనికి దర్శకత్వం వహించగా, పునర్నిర్మాణానికి స్టీఫెన్ సుస్కో స్క్రిప్ట్ అందించాడు. మాతృక శ్రేణి శైలిలోనే ఈ చిత్ర కథాంశం ఒక విరళ సంఘటనల పరంపర ద్వారా చెప్పబడుతుంది. అలాగే ఇందులో వివిధ వ్యతిచ్ఛేదన ఉప కథాంశాలు కూడా ఉంటాయి.
కెంజి మిజోగుచి
కెంజి మిజోగుచి (溝口 健二 "Mizoguchi Kenji"; 1898 మే 16 – 1956 ఆగస్టు 24) జపనీస్ సినిమా దర్శకుడు, స్క్రీన్ ప్లే రచయిత. ఆయన సినిమా ఉగెత్సు (1953) వెనిస్ ఫిల్మ్ ఫెస్టివల్ లో సిల్వర్ లయన్ గెలుచుకుంది, 1962, 1972ల్లో సైట్ & సౌండ్ పోల్ లో సినీ విమర్శకుల టాప్ టెన్ దర్శకుల్లో ఆయన నిలిచారు. మిజోగుచి సినిమాలు లాంగ్ టేక్ లు, దృశ్యప్రధానంగా కథనం సాగడం వంటి వాటికి సుప్రసిద్ధి పొందాయి. విమర్శకుడు మార్క్ లె ఫను ప్రకారం - "ఆయన సినిమాలకు అసాధారణమైన శక్తి, స్వచ్ఛత ఉంది. అవి వీక్షకులను మానవుల దు:ఖాన్ని ప్రతిపిబింబిస్తూ, తద్వారా వచ్చిన శక్తి, స్వచ్ఛత, దయలతో కదలించేస్తాయి"